Във връзка с постъпило в РИОСВ-Пловдив уведомление с вх. № ОВОС-1440/01.06.2026г. за инвестиционно предложение: „Жилищно строителство – 4 броя УПИ, улица в границите на имота и разширение на селскостопански път №40.303, в т.ч. и изграждане на сондажен кладенец с дълбочина до 25м.“ в ПИ с идентификатор 06077.40.945, по КК и КР на с. Браниполе, община Родопи, област Пловдив и писмо изх. № ПУ-01-859-1/01.07.2026г. на Басейнова Дирекция Източнобеломорски район, с възложител: В. КОНДАКОВА, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:
І. Относно приложимата процедура по реда на глава шеста на Закона за   опазване на околната среда (ЗООС)
       
      С представеното уведомление за инвестиционно предложение се предвижда обособяване на 4 УПИ, като във всяко УПИ ще се изгради по една жилищна сграда – или общо 4 броя сгради. Предвижда се да се изградят 4 броя сондажни кладенци, всеки с дълбочина по 25 метра. Заявеното ИП е съгласувано с БД ИБР.
С писмо изх. № ПУ-01-859-1/01.07.2026г. БД ИБР изразяват, че ИП е допустимо от гледна точка на ПУРБ (2022-2027г.) и ПУРН (2022-2027г.) на ИБР, Закона за водите и подзаконовите актове към него, като е поставено условие:
С оглед опазване на количественото състояние на подземните води и предотвратяване на влошаването му, същите следва да се разкрият чрез изграждане на 1 (един) брой съоръжение за водовземане (съгласно чл. 52 от Наредба № 1/10.10.2007г.) в ПИ с идентификатор 06077.40.945, с. Браниполе, общ. Родопи, обл. Пловдив за собствени потребности.
      Така заявеното ИП попада в обхвата на т. 2, буква „г“ от Приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС. 

ІІ. Относно приложимата процедура по реда на чл. 31 от Закона за биологичното разнообразие (ЗБР)

       Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близките защитени зони от Европейската екологична мрежа „НАТУРА 2000“ – BG0001033 „Брестовица“.
Копие на писмото е изпратено до Община Родопи, Кметство с. Браниполе, БД ИБР
Отговорено от РИОСВ-Пловдив на 14.07.2026г.
 


